Lisa kontsert oma kalendrisse!
LAUPÄEV / 1. NOVEMBER / KELL 18.00 / TARTU UUS TEATER
- Maimu Jõgeda – akordion
- Karl Madis Pennar – kitarr
- Tõnis Koppel – kontrabass
- Lauri Kadalipp – löökpillid
Maimztet on koosseis, mis sündis Elleri õpilastest 2013. aasta sügisel. Samal sügisel astus kollektiiv üles ka IDeeJazzi ID+ raames ning pälvis kohest tähelepanu ja kiidusõnu. Tõttöelda on Maimztet ainus ansambel, mis astub IDeeJazzil lavale juba teist korda – nüüd juba põhiprogrammi pealaval!
Maimztet on ansambel, mis ühendab endas Maimu omaloomingu, džässi, folgi ning kõik neli noort muusikut üheks kõrvupaitavaks tervikuks. Neist komponentidest kujunes ka koosseisu nimi: Maimu-Jazz-Quartet=Maimztet. See on muusika, mis kannab oma sisemisi emotsioone iga kuulajani.
“Maimu Jõgeda eestveetud Maimztet oli selle festivali (IDeeJazz’13 – toim.) ehedamaid üllatajaid (ei, mitte ainult siinkribija arust) ning nende vaat et vahemereliselt õhulise minekuga akordioni-džäss võinuks kaunistada festivali pealavagi samal õhtul Uues Teatris,”
– Tiit Kusnets ajalehes Jazzi Pala.
“Eraldi tahaksin rääkida festivalil (IDJ’13 – toim.) üldse oma esimese(!) kontserdi andnud ansamblist Maimztet. Nende kava “Lõuna-Eesti jazz” koosnes eranditult ansambli juhi ja akordionimängija Maimu Jõgeda omaloomingulistest paladest. Küps ja mõtlik, osaliselt rahvamuusikast mõjutatud esinemine oleks võinud vabalt ka festivali põhiprogrammi kuuluda.”
– Avo Kartul ajakirjas Muusika.
Foto: Helen Västrik